Είναι αξιοσημείωτο το ότι και ένας επίσημος Οθωμανός του Μοριά, ο Σουλεϊμάν Πενάχ Εφέντης, κατηγορεί τους κοτζαμπάσηδες ότι συνεργάζονταν με Τούρκους αξιωματούχους και αγιάνηδες τυραννώντας τον ραγιά. Ίδιες κρίσεις συναντούμε και σε κείμενα Eυρωπαίων ταξιδιωτών που είχαν προσωπική αντίληψη των πραγμάτων. H καταπίεση από τους κοτζαμπάσηδες ορισμένων κοινοτήτων είχε ως συνέπεια ακόμη και εξεγέρσεις των κατοίκων τους, όπως στη Σάμο, πριν και μετά το 1808, ή τολμηρές καταγγελίες, όπως αυτή των κατοίκων της Σκύρου στις 3 / 1 / 1821. Mία άλλης μορφής ενδοκοινοτική διαμάχη είναι η διαμάχη ανάμεσα στους ισχυρούς προεστούς των επαρχιών, που ήταν χωρισμένοι σε αντιμαχόμενες παρατάξεις, σε «ταράφια» (από το taraf).